Bintu Bikekala Byepi Kulutwe na Lwendo?
Nanchi . . .
bikekalatu byonka byo biji nyi?
bikataminangakotu nyi?
inyi bikawama?
BAIBOLO WAAMBA’MBA
“Lesa . . . ukebashimuna mipolo yonse ku meso abo, ne lufu, mabingo, kujila nangwa misongo kechi bikekalako jibiji ne. Bintu bya kala byapichijila.”—Lumwekesho 21:3, 4, Binembelo bya Ntanda Ipya.
KWITABILA UNO MULAYE KUKEMUKWASHA MU BWIKALO BWENU
Mukengilanga mingilo yawama ne kwikala ba lusekelo.—Isaya 65:21-23.
Kechi mukakolwanga nangwa kuyanda ne.—Isaya 25:8; 33:24.
Mukekalanga ba lusekelo myaka ne myaka pamo na balongo benu ne balunda nenu.—Salamo 37:11, 29.
ABYA TWAKONSHA KWITABILA BYAMBO BIJI MU BAIBOLO NYI?
Bintu bibiji byakonsha kwitulengela kwitabila:
Lesa uji na bulume bwa kufikizha kyo alaya. Mu Baibolo Yehoba Lesa bamutongola amba “Wabulume bonse,” mambo uji na bulume bingi. (Lumwekesho 15:3) Onkao mambo, ukafikizha mulaye wanji wa kupimpula ino ntanda kwikala yawama. Baibolo waamba’mba, “kwi Lesa kafwako kyakatazha ne.”—Mateo 19:26.
Lesa usakisha kufikizha mulaye wanji. Yehoba ‘ukebesha’ bantu bafwa kwikala bomi jibiji.—Yoba 14:14, 15.
Kabiji Baibolo waambapo amba Mwana Lesa aye Yesu wabukile bakolelwe. Mambo ka kyo ebabukijile? Mambo wasakishe bingi kwi babuka. (Mako 1:40, 41) Yesu wasakishe bingi kukwasha bantu byonkatu biji Shanji.—Yoano 14:9.
Onkao mambo, twafwainwa kuketekela amba Yehoba ne Yesu basaka kwitukwasha kabiji basaka atweba kukekala ba lusekelo kulutwe na lwendo.—Salamo 72:12-14; 145:16; 2 Petelo 3:9.
KYO MWAKONSHA KULANGULUKANGAPO
Lesa ukawamisha byepi ino ntanda?
Buno bwipuzho bwakumbulwa mu Baibolo mu MATEO 6:9, 10 ne mu DANYELA 2:44.
bem_Latn swh_Latn kin_Latn cjk_Latn bem_Latn bem_Latn bem_Latn bem_Latn bem_Latn zul_Latn bem_Latn bem_Latn lua_Latn bem_Latn bem_Latn bem_Latn bem_Latn lug_Latn bem_Latn bem_Latn